Етна
Етна () е активен вулкан в североизточната част на остров Сицилия, (Италия).

Височината му е 3357 m. Изграден е от базалти. По склоновете му има над 200 кратера и лавови потоци. Възрастта му е около 300 хил. години.

Активност 
Първото исторически известно изригване на вулкана е през 475 г. пр. Хр.

На 11 март 1669 г. започва най-мощното изригване на вулкана, което трае 4 месеца. Загиват 20 хиляди души, а 50 града са унищожени.

Вулканът е активен в различна степен, като по-скорошни изригвания е имало през декември 1991 г., април 1992 г., юли 2001 г. и октомври 2002 г. Първоначално е имало десетки вулканични центрове, но сега са само два:
 Трифолието, който е по-старият, не е изригвал скоро и срутването на конуса му е образувало т.нар. Valle del Bove.
 Джибело, който все още е доста активен като през 2001 активността му е няколко месеца.

През 2012 г. активност е имало през януари и април.

На 26 октомври 2013 г. Етна за пореден път изригва, принуждавайки затварянето на въздушно пространство около Сицилия в ранните сутрешни часове.

Вулканът изригва и на 23 ноември 2013 г.

Изригване има на 4 декември 2015 г. в сутришните часове, което принуждава затварянето на въздушното пространство около Сицилия.

Следващи изригвания има на 21 май 2016 г., 28 февруари 2017 г. и на 12 март 2021 г.

Икономика 
Днес Етна е обект на международен туризъм. До около 1900 m височина води асфалтиран път и има паркинги и постройки. След това до височина 2500 m има кабинков лифт. През зимата за скиорите работят още няколко лифта. Туризмът в този регион е добре платен отрасъл, защото въпреки опасностите, които крие вулканът, той е посещаван от над 10 000 туристи годишно. В селищата, разположени в подножието на Етна се развива винарство и лозарство.

Снимки

Източници

Външни препратки 
 Уебкамера на живо от планината Етна 
   Последните изригвания на вулкана
 Сайт на кабинковия лифт на Етна с информация и снимки 
 Снимки на Етна от 30.12.2013 г.

Активни вулкани
Стратовулкани
Вулкани в Италия
Върхове в Италия
Катания